CONSILIUL LOCAL AL MUNICIPIULUI CRAIOVA                                                    







HOTĂRÂREA NR. 2
  Consiliul Local al Municipiului Craiova, întrunit în şedinţa  ordinară din data de 29.01.2009;

  Având în vedere raportul nr.10/2009 prin care  se propune încetarea de drept a mandatului de consilier local al domnului Surpăţeanu Mihai şi validarea mandatului de consilier local al dlui Mărgărit Dorin Constantin şi rapoartele comisiilor de specialitate ale Consiliului Local al Municipiului Craiova nr.41, 42, 43, 45, 46/2009 ;

 În conformitate cu prevederile art.88 alin.1 lit. g, coroborat cu art. 91 alin.3 din Legea nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, art.92 alin.9 din  Legea nr.67/2004 privind alegerea autorităţilor administraţiei publice locale şi art.9 alin.1 lit.b din Legea nr.393/2004 privind Statutul aleşilor locali;

    În temeiul art.30 alin.6, art.45 alin.1 şi art.62 alin. 2 din Legea nr. 215/2001, privind administraţia publică locală, republicată;

                                    H O T Ă R Ă Ş T E:
  Art.1. Încetează de drept mandatul de consilier local din cadrul Consiliului Local al Municipiului Craiova al d-lui SURPĂŢEANU MIHAI, urmare opţiunii acestuia pentru exercitarea mandatului de deputat al României. 
Art.2. Se validează mandatul de consilier local al d-lui MĂRGĂRIT DORIN   CONSTANTIN următorul   supleant  de pe lista electorală a Partidului Democrat Liberal-Filiala Dolj. 

Art.3.  Dl. Mărgărit Dorin Constantin, se subrogă în calitatea de membru al Comisiei de Specialitate IV Învăţământ, Cultură, Sănătate, Culte, Tineret şi Sport, în Comisia Socială, Consiliul Consultativ al Serviciului Public de Asistenţă Medico-Socială, Consiliile de Administraţie ale Şcolii cu clasele I-VIII nr.26, Şcolii cu clasele I-VIII nr.29 „Nicolae Romanescu” şi Colegiului Naţional „Fraţii Buzeşti” şi pe cale de consecinţă se modifică în mod corespunzător Hotărârile Consiliului Local al Municipiului Craiova nr.6, 36, 38 şi 110/2008.

 Art.4.Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Economico-Financiară vor aduce la îndeplinire prevederile prezentei hotărâri.

